১৯৩০ ফিফা বিশ্বকাপ
১৯৩০ ফিফা বিশ্বকাপ ছিল প্রথম অনুষ্ঠিত কোন ফুটবল বিশ্বকাপ। জুলাই ১৩ থেকে জুলাই ৩০ পর্যন্ত এটি উরুগুয়েতে অনুষ্ঠিত হয়। ফিফা ১৯২৯ সালের বার্সেলোনা সেমিনারে উরুগুয়েকে বিশ্বকাপ আয়োজনের দায়িত্ব দেয় কেননা সেবছর উরুগুয়ের স্বাধীনতার শতবর্ষে পা দিয়েছিল এবং উরুগুয়ে ফুটবল দল সফল ভাবে ১৯২৮ গ্রীষ্ম অলিম্পিকে ফুটবল শিরোপা জিতেছিল।
ফিফা কনফেডারেশন্স কাপ
ফিফা কনফেডারেশন্স কাপ জাতীয় দলগুলোর একটি সংযুক্ত ফুটবল টুর্নামেন্ট যেটি ফিফার ব্যবস্থাপনায় প্রতি চার বছর পর পর অনুষ্ঠিত হয়। এতে অংশগ্রহণ করে ছয়টি মহাদেশীয় প্রতিযোগীতার চ্যাম্পিয়ন দল; যথা: উয়েফা, কনমেবল, কনকাকাফ, সিএএফ, এএফসি, ওএফসি চ্যাম্পিয়ন দল এবং বিশ্বকাপ জয়ী দল ও স্বাগতিক দেশ; অর্থ্যাৎ মোট ৮টি দল। ২০০৫ সাল থেকে এই প্রতিযোগীতাটি পরবর্তী বছর যে দেশে ফিফা বিশ্বকাপ অনুষ্ঠিত হবে সেখানে অনুষ্ঠিত হচ্ছে।
সর্বপ্রথম ১৯৯২ সালে এটি কিং ফাহাদ কাপ টুর্নামেন্ট নামে সৌদী আরবে শুরু হয়।